**LÄBIVAD VALIKUKRITEERIUMID, MIDA KOHALDATAKSE KÕIKIDELE ÜHTEKUULUVUSPOLIITIKA 2021-2027 RAKENDUSKAVA POLIITIKAEESMÄRKIDELE NING NENDE RAAMES TOETATAVATELE MEETMETELE**

1. **Õiguslik raamistik ja kohaldamise suunised**

Vastavalt Euroopa Parlamendi ja Nõukogu määruse [(EL) 2021/1060](https://eur-lex.europa.eu/legal-content/ET/TXT/PDF/?uri=CELEX:32021R1060&from=EN)[[1]](#footnote-1) (edaspidi ÜSM) artikli 73 lõigetele 1 ja 2 korraldusasutus (või rakendusasutus, rakendusüksus) koostab ja seirekomisjoni poolse heakskiitmise järel kohaldab projektide valikul kriteeriume, mis tagavad, et:

|  |  |
| --- | --- |
|  | 1.1. projektid aitavad kaasa poliitikaeesmärkide täitmisele ja tulemuste saavutamisele ning on kooskõlas rakenduskava eeltingimuste täitmiseks kehtestatud alusstrateegiatega; 1.2.valitud tegevused esindavad toetuse summa, elluviidud tegevuste ja eesmärkide saavutamise vahelist parimat suhet;1.3. kontrollib, et toetuse taotlejal/saajal[[2]](#footnote-2) on haldus-, finants- ja toimimissuutlikkus, mis on vajalik projekti elluviimiseks ja jätkusuutlikkuse tagamiseks;1.4. Euroopa Parlamendi ja nõukogu direktiivi 2011/92/EL[[3]](#footnote-3) kohaldamisalasse kuuluvate valitud tegevuste suhtes kohaldatakse keskkonnamõju hindamist või sõelumismenetlust ning et on piisavalt arvesse võetud alternatiivsete lahenduste hindamist, võttes aluseks nõuded, mis on sätestatud kõnealuses direktiivis (lähtudes keskkonnamõju hindamise ja keskkonnajuhtimissüsteemi seadusest KeHJS);1.5. juhul, kui tegevustega on alustatud enne taotluse esitamist, on järgitud kohalduvat õigust;1.6. valitud tegevused on asjaomase fondi kohaldamisalas ja omistatud ühele sekkumise liigile;1.7. tegevused ei hõlma selliseid toiminguid, mis olid osa tegevusest, mille suhtes kohaldati ümberpaigutamist vastavalt artiklile 66 (üleviimine), st sama või sarnase tegevuse või selle osa üle viimist ühest Euroopa Majanduspiirkonna (EMP) lepingu osalisriigi ettevõttest (algne ettevõte) teise EMP lepingu muus osalisriigis asuvasse ettevõttesse, kuhu toetatav investeering tehakse (toetatav ettevõte). Ümberpaigutamine toimub siis, kui toode või teenus täidab nii algses kui ka toetatavas ettevõttes vähemalt osaliselt sama otstarvet ja vastab sama liiki tarbija nõudmistele või vajadustele ja EMPs asuva abisaaja ühes ettevõttes lähevad samas või sarnases tegevusalas kaduma töökohad;1.8. kulude seaduslikkuse ja korrektsuse;1.9. valitud tegevusi otseselt ei mõjuta Euroopa Liidu toimimise lepingu artikli 258 kohane komisjoni põhjendatud arvamus rikkumise kohta, mis seab ohtu kulude seaduslikkuse ja korrektsuse või tegevuste tulemuslikkuse;1.10. selliste taristuinvesteeringute kliimakindluse[[4]](#footnote-4), mille eeldatav kestvus on vähemalt viis aastat. Kliimaalasel hindamisel tuleb lähtuda Euroopa Komisjoni teatisest 2021/C 373/01 „Taristu kliimakindluse tagamise tehnilised suunised[[5]](#footnote-5) aastateks 2021-2027“[[6]](#footnote-6) ning asjakohasel juhul täiendavatest juhistest kliimakindluse tagamise protsessi läbiviimiseks;1.11. valikukriteeriumid on mittediskrimineerivad ja läbipaistvad ning tagavad, et valitud tegevused arvestavad määruse nr 2021/1060 artiklis 9 sätestatud horisontaalseid põhimõtteid, millega:1.11.1. võetakse arvesse [Euroopa Liidu põhiõiguste hartat](https://eur-lex.europa.eu/legal-content/ET/TXT/PDF/?uri=CELEX:12012P/TXT&from=ET)[[7]](#footnote-7);1.11.2. võetakse arvesse Puuetega inimeste õiguste konventsiooni nõudeid;1.11.3. võetakse arvesse ja edendatakse soolist võrdõiguslikkust, soolise aspekti arvestamist ning sooküsimuste lõimimist;1.11.4. tagatakse diskrimineerimise vältimine ja ligipääsetavus;1.11.5. toetatakse kestliku arengu edendamise eesmärke[[8]](#footnote-8);1.11.6. tagatakse vastavus Euroopa Liidu keskkonnaalastele õigusaktidele; 1.11.7. rakendatakse põhimõtet „ei kahjusta oluliselt“ (ing. k. *DNSH – „Do no significant harm“*).Rakendusasutus kehtestab asjakohased vastavus- ja valikukriteeriumid, võttes arvesse keskkonnariske ning nende leevendusmeetmeid[[9]](#footnote-9). Kui on tuvastatud, et meetmel puudub või on ebaoluline prognoositav mõju keskkonnaeesmärkidele, siis taotleja täiendavalt „ei kahjusta oluliselt“ põhimõtte hindamist läbi viima ei pea. Asjakohasel juhul võib rakendusasutus nõuda taotlejalt täiendavat „ei kahjusta oluliselt“ põhimõtte hindamist, kui see osutub vajalikuks lähtuvalt meetme tegevusest. Kui hinnatud meetmel on tuvastatud prognoositavad keskkonnariskid ja vajadus on rakendada leevendusmeetmeid, siis rakendusasutus kehtestab asjakohasel juhul nõude projekti taotlejale viia läbi täiendav „ei kahjusta oluliselt“ põhimõtte vastavuse hindamine. Hindamise järeldused peavad olema taotleja poolt dokumenteeritud ning võimaldama vajadusel üle kontrollimist. „Ei kahjusta oluliselt“ põhimõtte hindamisel tuleb lähtuda Euroopa Komisjoni teatisest 2021/C 58/01 „Tehnilised suunised põhimõtte „ei kahjusta oluliselt“ kohaldamise kohta taaste- ja vastupidavusrahastu puhul“ ning asjakohasel juhul täiendavatest juhistest hindamise protsessi läbiviimiseks. [[10]](#footnote-10) |

1. **Valikukriteeriumide seosed rakenduskavaga**

Rakenduskava jaguneb poliitikaeesmärkideks, mille all on määratletud erieesmärgid ning tulemus- ja väljundnäitajad koos sihttasemetega. Rakenduskava kinnitatakse Euroopa Komisjoni otsusega.

Rakenduskava poliitikaeesmärgid viiakse ellu läbi täpsemalt suunatud meetmete, projektide valikukriteeriumide alusel.

Meetmete nimekirjas tuuakse välja rakenduskava rahastamiskava täpsem jaotus – poliitikaeesmärk, prioriteet, erieesmärk, meede[[11]](#footnote-11), fond, rahastatavad tegevused, fondi toetuse, riikliku kaasfinantseeringu ja omafinantseeringu summad ja osakaalud, vastutavad asutused ning tulemus- ja väljundnäitajad. Meetmete nimekirja kinnitab Vabariigi Valitsus istungil korraldusega.

1. **Läbivad projektide valikukriteeriumid**

Tulenevalt punktis 1 toodud ÜSM nõuetest on alljärgnevalt esitatud läbivad projektivaliku kriteeriumid, mida on kohustus kasutada kõikide projektide, sh investeeringute kava ja territoriaalsete strateegiate alusel rakendatavate projektide, rahastamisvahendite, toetuse andmise tingimuste käskkirja ja lepingu alusel elluviidavate tegevuste valikul.

Projektide valikukriteeriume rakendamise eelduseks on, et projekt on punktis 1 toodud nõuete alusel vastavaks tunnistatud. Määruse alusel investeeringute kava ja territoriaalsete strateegiate puhul võib olla esmalt projektide valimine antud kriteeriumide alusel ja seejärel vastavuskriteeriumide rakendamine.

Kui investeeringud on ministeeriumi valitsemisala hallata ja toetus määratakse ilma avalikku taotlemist korraldamata, tuleb rakendusasutusel hinnata ja/või anda hinnang rahastamiseks valitud objektide vastavusele üldistele valikukriteeriumidele ning põhjendada nende kooskõla toetuse andmise tingimuste käskkirja seletuskirjas.

Kui projektid on punkti 1 kohaselt vastavaks tunnistatud, siis hinnatakse projekte prioriseerimise eesmärgil järgmiste kriteeriumide lõikes täiendavalt.

* 1. **Projekti kooskõla valdkondlike arengukavadega, mõju rakenduskava erieesmärgi ja meetme eesmärkide saavutamisele**

Selle kriteeriumi raames hinnatakse:

* + 1. projekti kooskõla valdkondliku arengukavaga ja panus rakenduskava erieesmärki ning meetme eesmärkidesse, sh projekti tulemuste ja mõju eeldatavat ulatust ning vajadusel väljundite ja tulemuste kestlikkust pärast projekti lõppu;
		2. projekti panust meetme väljund- ja tulemusnäitaja(te) saavutamisse.
		3. rakenduskavas nimetatud juhtudel võetakse arvesse Uue Euroopa Bauhausi väärtusi.
	1. **Projekti põhjendatus**

Selle kriteeriumi raames hinnatakse, kas:

* + 1. projekti eesmärgipüstitus on põhjendatud – on olemas probleem, kitsaskoht või kasutamata arenguvõimalus;
		2. projekti sekkumisloogika on arusaadav, mõjus – projektis ettenähtud tegevused võimaldavad saavutada projekti eesmärgid ning planeeritud väljundid ja tulemused parimal moel. Nende sidusus eesmärkidega ning mõjusus on arusaadavad, võimalusel innovaatilisi lahendusi soosivad;
		3. tegevuste ajakava on realistlik, arvestades mh tegevuste omavahelisi seoseid ja ajalist järgnevust.
	1. **Projekti kuluefektiivsus**

Selle kriteeriumi puhul hinnatakse, kas:

* + 1. ettenähtud tegevused/lahendused on kuluefektiivne viis planeeritud väljundite/tulemuste saavutamiseks;
		2. planeeritud eelarve on realistlik ja mõistlik - on selge, milliste arvutuste ja hinnangute alusel on eelarve kokku pandud ning planeeritud kulud on vajalikud ja mõistlikud, ning on olemas taotleja võimekus projektile järgnevate püsikulude rahastamiseks.
	1. **Toetuse taotleja suutlikkus projekti ellu viia**

Antud kriteerium on vastavuskriteerium ja võib olla lisaks valikukriteerium, mille rakendamisel kontrollitakse, kas taotlejal (ja partneritel kokku) on kvalifikatsioon, kogemus, õiguslik, organisatsioonilised või tehnilised eeldused projekti elluviimiseks kavandatud viisil tagades kestlikkuseja jätkusuutlikkuse (sh taristuinvesteeringute või tootlike investeeringute puhul edasised tegevus- ja hoolduskulud).

Toetuse andmise tingimuste (edaspidi TAT) käskkirjas või halduslepingus nimetatud tegevuste elluviija valik peab olema kooskõlas „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seadusega“, riigihangete seadusega ja halduskoostöö seadusega, ning riigiabi reeglitega. Kõigile neile vastavust tuleb TAT käskkirja seletuskirjas selgitada.

Kui TAT käskkirja elluviija vahendab toetust lõppsaajatele, siis rakendusasutus (*RA annab rolli RÜle TATis*) peab olema veendunud, et elluviija tööprotseduurid (*sisemine reeglistik*) tagavad TATi elluviimise läbipaistval ja kontrollitaval viisil (*nõuded sihtgrupile*).

* 1. **Projekti kooskõla Eesti pikaajalise arengustrateegia aluspõhimõtete ja sihtidega**

Antud kriteeriumi kasutamine on kohustuslik kui toetuse andmise tingimuste koostamisel teostatud analüüsis on tuvastanud rahastatavate tegevuste, riigi pikaajalise arengustrateegia aluspõhimõtete ja sihtide ning ÜSM artiklis 9 nimetatud horisontaalsete põhimõtete, sh regionaalarengu, vahel seos ning vajadus ja võimalus negatiivseid mõjusid vähendada või positiivseid mõjusid võimendada luues seeläbi vahetute tulemuste kõrval täiendavat lisandväärtust ja aidates vähendada ühiskondlike lõhesid.

Kriteeriumiga hinnatakse, kuidas lisaks projekti vahetutele eesmärkidele võetakse arvesse ja aidatakse kaasa Eesti pikaajalise arengustrateegia aluspõhimõtete ja sihtidega seotud horisontaalsete põhimõtete (sooline võrdõiguslikkus, võrdsed võimalused, ligipääsetavus, kestlik areng, keskkonnakaitse ja kliimaneutraalus ning täiendavalt regionaalareng) eesmärkide saavutamisele ja panustatakse seeläbi vastavasse strateegia riigi pikaajalise arengustrateegia näitajasse.

**VALIKUMETOODIKA, MIDA KOHALDATAKSE KÕIKIDELE ÜHTEKUULUVUSPOLIITIKA 2021-2027 RAKENDUSKAVA POLIITIKAEESMÄRKIDELE NING NENDE RAAMES TOETATAVATELE MEETMETELE**

Rakenduskava seirekomisjon kiidab Euroopa Parlamendi ja nõukogu määruse [(EL) nr 2021/1060](https://eur-lex.europa.eu/legal-content/ET/TXT/PDF/?uri=CELEX:32021R1060&from=EN) artikli 40 lg 2 punkti a kohaselt heaks tegevuste valikukriteeriumid ja –metoodika. Toetuse andmise tingimuste õigusaktis valikukriteeriumide sätestamisel tuleb lähtuda rakenduskava seirekomisjonis kinnitatud valikukriteeriumitest ja valikumetoodikast. Valikumetoodika hõlmab valikukriteeriumide rakendamise põhimõtteid toetuse andmisel. Kui valikukriteeriume või valikumetoodikat on vaja muuta, siis on see võimalik üksnes seirekomisjoni otsusega.

Toetuse andmise tingimustes määratletakse, kas edaspidi võib tekkida RÜl vajadus valikumetoodika kohaldamise aluseid täpsustada ning kujundada detailsemad taotluste hindamiskriteeriumid. Kui valikumetoodika kohaldamise aluseid täpsustatakse ning kujundatakse detailsemad taotluste hindamiskriteeriumid, siis tuleb toetuse andmise tingimused väljatöötanud rakendusasutusel need sõltumata rakendusskeemist kooskõlastada  korraldusasutusega ja rakendusasutusega, kes nõustab oma vastutusvaldkonnas Riigikogu poolt riigi pikaajalises arengustrateegias „Eesti 2035“ kinnitatud strateegilistesse sihtidesse ja põhimõtetesse panustamist. Minimaalselt tuleb hindamiskriteeriumid kooskõlastada vähemalt ÜSM artiklis 9 toodud teemades:

1. sooline võrdõiguslikkus, võrdne kohtlemine ja ligipääsetavus, sh Euroopa Liidu põhiõiguste harta ja Puuetega inimeste õiguste konventsiooni nõuded;
2. keskkond ja kliima

Projekti valikul järgitakse „Perioodi 2021-2027 Euroopa Liidu ühtekuuluvus- ja siseturvalisuspoliitika fondide rakendamise seaduses“ ja selle alusel antavates õigusaktides sätestatut.

Alljärgnevalt on toodud valikumetoodika põhimõtted rakendusskeemide kaupa.

1. **Toetuse andmine määruse alusel**

Valikukriteeriumite alusel ja valikumetoodika kohasele projektide valimisele eelneb taotlejale, partnerile ja taotlusele sätestatud nõuetele vastavuse kontroll. Nõuetele vastavaks tunnistatud projektide seast valitakse välja rahastamiseks sobilikud projektid järgnevalt kirjeldatud põhimõtete kohaselt.

* 1. Voorulisel taotlemisel moodustatakse paremusjärjestus ja rahuldatakse kõige enam hindepunkte saanud toetuse taotlused taotluste rahastamise eelarve mahu piires. Selleks, et tagada ainult nende projektide rahastamine, mis panustavad märkimisväärselt meetme tegevuste eesmärkidesse, võib sätestada lävendi ühe või enama valikukriteeriumi alusel antavatele punktidele või hindepunktide kogusummale. Voorulisel taotlemisel tuleb:
		1. mitme valikukriteeriumi puhul määrata neile osatähtsused, mis võivad olla kas võrdsed või erinevad;
		2. valikukriteeriumile omistada hindepunktide skaala, sh minimaalne lävend, kui see on asjakohane, ja kirjeldada hindepunkti andmise aluseks olevaid asjaolusid. Kui hinnatakse lävendile vastavust hindepunkte andmata, kirjeldada lävendile vastavuse asjaolusid või eeldusi;
		3. antud hindepunkte põhjendada, välja arvatud juhul kui iga hindepunkti andmise aluseks olevaid asjaolusid on metoodikas kirjeldatud;
		4. määrata valikukriteeriumite lõikes hindajate poolt antavate hindepunktide kõikumise lubatav maksimaalne vahemik ja käitumisreegel lubatust suurema kõikumise korral (nt kordushindamine), sest suur varieeruvus hindepunktides viitab võimalusele, et hindajad on mõistnud vääriti valikukriteeriumi olemust, taotluses esitatud infot või jätnud esitatud infost midagi tähelepanuta. Juhul kui iga kriteeriumi hindamine toimub konsensuse alusel, siis see punkt ei rakendu;
		5. arvutada taotluse koondhinne;
		6. moodustada hindamistulemuste alusel taotlustest paremusjärjestus;
		7. sätestada taotluste rahastamise eelarve täitumise korral käitumisreegel võrdsete tulemustega taotluste vahel valiku tegemiseks (nt olemasoleva kriteeriumi või eraldiseisva kriteeriumi rakendamine, liisu heitmine).
	2. Jooksval taotlemisel hinnatakse valikukriteeriumide lõikes või koondina kokku sätestatud lävendile vastavust ja rahuldatakse taotluste rahastamise eelarve mahu piires projektid, mis vastavad või ületavad seatud lävendi. Lävendi võib sätestada:
1. määratledes minimaalse hindepunktide summa, kui antakse hindepunkte. Hindepunktide andmisel tuleb lisaks alltoodule järgida punktis 1.1 kirjeldatud valikumetoodika punkte a-d ja punkti e kui lävend on seatud taotluse koondhindele või
2. kirjeldades lävendile vastavuse asjaolusid või eeldusi, kui hinnatakse lävendile vastavust hindepunkte andmata.

Jooksval taotlemisel tuleb:

1. sätestada lävend, millest alates taotlused rahuldatakse. Hindepunktide andmisel võib lävendi või lävendid sätestada kas üksikute valikukriteeriumide lõikes või kõikide valikukriteeriumide alusel antavale koondhindele. Kui hindepunkte ei anta, sätestatakse lävend valikukriteeriumide lõikes, vastavalt alljärgnevale punktile b.
2. määratleda lävendile vastavuse aluseks olevad asjaolud või eeldused kui lävendid sätestatakse üksikute valikukriteeriumide lõikes;
3. lävendile vastavust ja mittevastavust põhjendada (nt hindamislehtedel või -protokollis), välja arvatud juhul kui sätestatud lävendite vastavuse aluseks olevad asjaolud ja eeldused on metoodikas kirjeldatud;
4. sätestada eelarve täitumise korral käitumisreegel (n. rahastatakse taotlusi nende esitamise järjekorras).
5. **Toetuse andmine investeeringute kava alusel**

Ettepanekute hindamisel investeeringute kava koostamiseks rakendatakse ühte punktis 1 kirjeldatud avatud taotlemise valikumetoodikatest (välja arvatud juhul kui investeeringute kava objektid kinnitatakse TAT käskkirjaga, sellisel juhul lähtutakse punktist 3). Kinnitatud investeeringute kavas oleva projekti kohta esitatakse taotlus, mille juures kontrollitakse vastavust investeeringute kavale, toetuse andmise tingimustes sätestatud taotleja, partneri ja taotluse nõuetele - taotlusi ei hinnata uuesti projektivaliku tegemise eesmärgil, kuna valikukriteeriumite kohane projektivalik on tehtud investeeringute kava kinnitamisega.

1. **Toetuse andmine käskkirja alusel**
	1. Käskkirja eelnõu kooskõlastamisel Rahandusministeeriumi, korraldusasutuse ning rakendusasutustega, kirjeldatakse seletuskirjas, kuidas toetatavad tegevused on vastavuses rakenduskava seirekomisjonis kinnitatud vastavus- ja valikukriteeriumidega.
	2. Juhul kui käskkirjas nimetatud tegevuste elluviimiseks antakse toetust edasi lõppsaajatele, rakendatakse ühte punktis 1 kirjeldatud avatud taotlemise valikumetoodikatest.
2. **Rahastamisvahendi kaudu toetuse andmine**

Rahastamisvahendi rahastamislepingu või rahastamiskäskkirja eelnõu kooskõlastamisel Rahandusministeeriumi, korraldusasutuse ja rakendusasutustega vastavalt „Perioodi 2021-2027 Euroopa Liidu ühtekuuluvus- ja siseturvalisuspoliitika fondide rakendamise seadusele“, veendutakse, et toetatavad tegevused on vastavuses rakenduskava seirekomisjonis kinnitatud valikukriteeriumitega.

1. **Toetuse andmine tehnilise abi raames**

Rahastamine tehnilise abi raames ning selle otstarve on detailselt määratletud Euroopa Parlamendi ja nõukogu määruse (EL) nr 2021/1060 artiklites 35-37. Vahendeid saab kasutada ainult struktuurivahendite rakenduskava elluviimisega seotud kulude katmiseks - Rahandusministeeriumi, korraldusasutuse, auditeeriva asutuse, rakendusasutuste ja rakendusüksuste ning partnerite kulude hüvitamiseks, mistõttu ei ole võimalik teha valikut toetuse saajate ja projektide vahel ning valikumetoodikat ei kohaldata.

**6. Toetuse andmine territoriaalse strateegia tegevuskava alusel**

Ettepanekute hindamisel Euroopa Parlamendi ja nõukogu määruse (EL) nr 2021/1060 artiklis 29 nimetatud territoriaalsete strateegiate tegevuskavade koostamiseks rakendatakse ühte punktis 1 kirjeldatud avatud taotlemise valikumetoodikatest. Territoriaalses tegevuskavas oleva projekti kohta esitatakse taotlus, mille juures kontrollitakse vastavust territoriaalsele tegevuskavale, toetuse andmise tingimustes sätestatud taotleja, partneri ja taotluse nõuetele - taotlusi ei hinnata uuesti projektivaliku tegemise eesmärgil, kuna valikukriteeriumite kohane projektivalik on tehtud territoriaalse tegevuskava kinnitamisega.

1. Euroopa Parlamendi ja nõukogu määrus (EL) 2021/1060, 24. juuni 2021, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid (ELT L 231, 30.6.2021, lk. 159–706) [↑](#footnote-ref-1)
2. Taotlejale kohalduvad nõuded kehtivad ka elluviijale. [↑](#footnote-ref-2)
3. Euroopa Parlamendi ja nõukogu direktiiv 2011/92/EL, 13. detsember 2011 , teatavate riiklike ja eraprojektide keskkonnamõju hindamise kohta EMPs kohaldatav tekst (OJ L 26, 28.1.2012, lk. 1–21) [↑](#footnote-ref-3)
4. kliimakindluse tagamine on protsess, mille eesmärk on vältida taristu vastuvõtlikkust võimalikele pikaajalistele kliimamõjudele, tagades samas, et järgitakse energiatõhususe esikohale seadmise põhimõtet ja et projektist tulenevate kasvuhoonegaaside heitkoguste tase on kooskõlas 2050. aastaks saavutatava kliimaneutraalsuse eesmärgiga. [↑](#footnote-ref-4)
5. Suunistes on muuhulgas defineeritud taristu mõiste ning kirjeldatud kuidas integreerida kliimakindluse tagamise protsess projekti arendustsüklisse või kuidas lahendada olukorda kui KMH on juba lõpule viidud või kui KMH ei ole vajalik [↑](#footnote-ref-5)
6. Euroopa Komisjoni teatis 2021/C 373/01 „Taristu kliimakindluse tagamise tehnilised suunised aastateks 2021–2027“(ELT C 373, 16.9.2021, lk. 1–92) [↑](#footnote-ref-6)
7. Euroopa Liidu põhiõiguste harta (2012/C 326/02) [↑](#footnote-ref-7)
8. ÜSM-i Art 9 p 4 kohaselt on kestliku arengu eesmärkideks ELi toimimise lepingu artiklis 11 sätestatud kestliku arengu edendamise eesmärgid, ÜRO kestliku arengu eesmärgid ja Pariisi kokkulepe. [↑](#footnote-ref-8)
9. Meetmete tasandil on keskkonnariskid ja nende leevendusmeetmed toodud „Perioodi 2021-2027 Euroopa Liidu ühtekuuluvuspoliitika fondide rakenduskava DNSH analüüsis“ ja keskkonnamõju strateegilise hindamise aruandes: https://www.rtk.ee/hindamine#keskkonnamoju-2021-2027 . [↑](#footnote-ref-9)
10. Euroopa Komisjoni teatis 2021/C 58/01 „Tehnilised suunised põhimõtte „ei kahjusta oluliselt“ kohaldamise kohta taaste- ja vastupidavusrahastu puhul“ (ELT C 58, 18.2.2021, lk. 1–30) [↑](#footnote-ref-10)
11. Meetmete all peetakse silmas tegevuspõhise riigieelarve (TERE) meetmeid [↑](#footnote-ref-11)